Peter Hamerlík

Peter Hamerlík (* 2. január 1982, Myjava) je slovenský hokejový brankár.

Kariéra 
S hokejom začínal v Skalici. Tam odohral aj prvé zápasy medzi seniormi. Po drafte v roku 2000 keď ho draftoval Pittsburgh Penguins v treťom kole ako 84. v poradí odišiel do zámoria kde hrával v OHL za Kingston Frontenacs. V roku 2002 ho opäť draftoval klub Boston Bruins v 5. kole ako 153. v poradí. Po podpise zmluvy s Bostonom odohral tri sezóny striedavo na farme Bostonu za Providence Bruins v AHL a v ECHL postupne za kluby Cincinnati Cyclones, Reading Royals, Augusta Lynx a Trenton Titans. Pred sezónou 2005/2006 sa vrátil do Európy a upísal sa rodnej Skalici. Niekoľko zápasov v rámci tohto pôsobenia aj v Senici. Po dvoch sezónach strávených doma sa rozhodol zamieriť do zahraničia. Hrával za bieloruský Chimik-SKA Novopolock a kazašský Kazzinc Torpedo Usť-Kamenogorsk. V sezóne 2009/2010 bol brankárom českého tímu HC Oceláři Třinec čo mu vynieslo miestenku na Majstrovstvách sveta v Nemecku. V sezóne 2010/2011 sa mu podarilo s tímom HC Oceláři Třinec získať prvý historický titul v českej Extralige.

Klubová štatistika

Reprezentácia 
V drese slovenskej reprezentácie odohral 15 zápasy (stav k 7. máj 2016). Reprezentoval Slovensko na Majstrovstvách sveta hráčov do 18 rokov v rokoch 1999 a 2000, na Majstrovstvách sveta hráčov do 20 rokov v roku 2002 a tiež na Majstrovstvách sveta v ľadovom hokeji v roku 2010, 2011, 2012.

Reprezentačná Štatistika

Externé odkazy 
 
 Profil na eliteprospects.com
 

Slovenskí hokejisti
Slovenskí hokejoví brankári
Slovenskí hokejisti draftovaní NHL
Hokejisti draftovaní klubom Pittsburgh Penguins
Hokejisti draftovaní klubom Boston Bruins
Hráči HK Skalica
Účastníci MS v hokeji 2010
Účastníci MS v hokeji 2011
Účastníci MS v hokeji 2012
Hráči HC Třinec
Hráči HC Znojemští Orli
Hráči HC Dukla Senica
Hráči HC Havířov
Hráči Providence Bruins
Osobnosti z Myjavy